Charops z Élidy

Charops (Charops) bol olympijský víťaz v roku 56 pred Kr.Inscriptiones Graecae, IvO 207 

Charops, syn Télemacha (pravdepodobne olympionika Télemacha) z Élidy, bol na 181. olympijských hrách korunovaný olivovým vencom za víťazstvo v jazdeckom preteku (možno žrebcov). Dostihy (kelés) zaviedli v Olympii na 33. hrách v roku 648 pred Kr. Prvým víťazom tejto disciplíny bol Krauxidas z Krannónu.Eusebios, Kronika 2,193. 

Olympijské víťazstvo Charopa je uvedené na nápise (IvO 207, IvO = W. Dittenberger a K. Purgold, nápisy Olympia, Berlin 1896.) kamenného podstavca (jeho nezachovanej sochy) v tvare dórskeho stĺpa objaveného na neznámom mieste v Olympii.1912, American journal of archaeology, str. 225 Tento neobvyklý podstavec je umiestnený medzi epigrafickými pamiatkami v južnom krídle prízemia Národného archeologického múzea v Aténach.L536 - Base, The collection of the olympic games

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier jazdeckých pretekov na koni
Kategória:Starovekí športovci z Élidy